8. ΝΟΜΟΘΕΤ. ΔΙΑΤΑΓΜΑ υπ’ αριθ. 390 της 14/16 Αυγ. 1941 (ΦΕΚ Α΄ 278) Περί ρυθμίσεως της υπηρεσιακής καταστάσεως των υπαλλήλων και εργατών του Οργανισμού Λιμένος Πειραιώς. Εκυρώθη τροποποιηθέν δια της υπ’ αριθ. 306/1946 (ΦΕΚ Α΄ 179) πραξ. Υπ. Συμβουλίου. ΄Αρθρ.1-9.(Προβλέπεται η θέσις εις διαθεσιμότητα και η απόλυσις των κρινομένων ως υπεραρίθμων υπαλλήλων, μετά επαναφοράν των απολυθέντων δυνάμει του Π.Δ. 10 Ιουν. 1933). Άρθρ.21.-Η ισχύς του παρόντος άρχεται άμα τη δημοσιεύσει αυτού εν τη Εφημερίδι της Κυβερνήσεως. Άρθρ.10-11.(Προβλέπεται η θέσις εις διαθεσιμότητα και η απόλυσις των κρινομένων ως υπεραρίθμων εργατών και ο δι’ υπουργικής αποφάσεως καθορισμός του ανωτάτου ορίου των μονίμων εργατών του ΟΛΠ). Σύστασις Ομάδος Εργατών Λιμένος Πειραιώς Άρθρ.12.-Υπό των συμφώνως προς την παρ. 3 του προηγουμένου άρθρου παραμεινάντων εν ενεργεία μονίμων εργατών του λιμένος συγκροτείται Σωματείον συνεταιριστικής μορφής αποκαλούμενον «Ομάς Εργατών Λιμένος Πειραιώς», εις ο ανατίθενται άπασαι αι φορτοεκφορτωτικαί κλπ. εργασίαι του Λιμένος. Ο τρόπος λειτουργίας της Ομάδος Εργατών Λιμένος Πειραιώς, αι αμοιβαί και λοιπαί υποχρεώσεις και δικαιώματα των εργατών λιμένος κανονισθήσονται δια Δ/τος των επί της Συγκοινωνίας και Εργασίας Υπουργών, εφαρμοζομένων των διατάξεων του Α.Ν. 2236/1940 «περί εκμεταλλεύσεως του Λιμένος Ηρακλείου», τροποποιουμένων και προσαρμοζομένων προς τας συνθήκας λειτουργίας του Λιμένος Πειραιώς, εφόσον ρητώς δεν ρυθμίζονται άλλως δια του παρόντος. Όριον ηλικίας εργατών Άρθρ.13.-Όριον ηλικίας των μονίμων εργατών του Ο.Λ.Π. ορίζεται το 60όν έτος της ηλικίας των, μετά την συμπλήρωσιν του οποίου ούτοι αποχωρούσιν υποχρεωτικώς διαγραφόμενοι εκ του οικείου μητρώου. Αδικαιολόγητος απουσία εργατών Άρθρ.14.-Οι από της 1ης Ιουν. 1941 αυθαιρέτως και αδικαιολογήτως απουσιάζοντες της εργασίας πλέον των 15 εργασίμων ημερών εντός χρονικού διαστήματος ενός μηνός μόνιμοι εργάται του ΟΛΠ, απολύονται υποχρεωτικώς δι’ αποφάσεως του Προέδρου άνευ άλλης διαδικασίας διαγραφόμενοι εκ του οικείου μητρώου. Η διάταξις αύτη ισχύει μέχρι της εφαρμογής των διατάξεων του άρθρ. 12. Απόλυσις σωματικώς ανικάνων εργατών Άρθρ.15.-(Προσωρινής ισχύος) Άρθρ.16.-«Οι κατά τας διατάξεις των άρθρ. 11, 12, 13 και 15 απολυόμενοι εργάται απολαμβάνουν απάντων των εκ των Ταμείων Ασφαλίσεως και Προνοίας Λιμενεργατών Πειραιώς κατά το καταστατικόν αυτών δικαιωμάτων». Το άρθρ. 16 αντικατεστάθη ως άνω δια της υπ’ αριθ. 306/1946 πραξ. Υπ. Συμβουλίου.  «Η αληθής έννοια του άρθρ. 16 του αυτού ως ανωτέρω Ν.Δ. 390/1941 είναι ότι πάντες οι κατά τας διατάξεις των άρθρων αυτού 10, 11, 12, 13 και 15 απολαμβάνουσιν εκ του Ταμείου Ασφαλίσεως Λιμενεργατών των δικαιωμάτων ων απολαμβάνουσιν οι λόγω ορίου ηλικίας εξερχόμενοι». (Άρθρ. 6 Ν.Δ. 1116/1941 ως ετροποποιήθη δια της υπ’ αριθ. 306/1946 Πραξ. Υπ. Συμβουλίου). ΄Αρθρ.17.-(Καταργούνται διάφοροι θέσεις προβλεπόμεναι υπό των Α.Ν. 1052/1938 και 1816/ 1939). Άρθρ.18-20.(Αναφέρονται εις τας κατά τα άρθρ. 1-11 απολύσεις). 